Interna številka naročila: JNMV-1S/2025

Brežice, september 2025

**RAZPISNA DOKUMENTACIJA ZA ODDAJO JAVNEGA NAROČILA**

**Predmet naročila: Storitve mobilne in fiksne telefonije za obdobje 4 let**

**Naročnik:** **Zdravstveni dom Brežice, Černelčeva cesta 8, 8250 Brežice**

Naročnik izvaja naročilo v svojem imenu in za svoj račun.

**Vrsta postopka:** postopek naročila male vrednosti

**Objava naročila:** Portal javnih naročil

Naročnik vabi vse zainteresirane gospodarske subjekte, da skladno z veljavnimi predpisi in to razpisno dokumentacijo predložijo svojo ponudbo za predmetno javno naročilo.

**KAZALO**

[NAVODILA PONUDNIKOM 3](#_Toc205979329)

[1. PRAVNA PODLAGA 3](#_Toc205979330)

[2. VSEBINA RAZPISNE DOKUMENTACIJE 3](#_Toc205979331)

[3. PREDMET JAVNEGA NAROČILA 3](#_Toc205979332)

[4. POSTOPEK ODDAJE JAVNEGA NAROČILA 4](#_Toc205979333)

[5. ROK IN NAČIN PREDLOŽITVE PONUDBE 4](#_Toc205979334)

[6. ODPIRANJE PODNUB 5](#_Toc205979335)

[7. POJASNILA IN SPREMEMBE RAZPISNE DOKUMENTACIJE 5](#_Toc205979336)

[8. UGOTAVLJANJE SPOSOBNOSTI 5](#_Toc205979337)

[8.1. Subjekti, za katere se ugotavlja sposobnost 5](#_Toc205979338)

[8.2. Razlogi za izključitev 6](#_Toc205979339)

[8.3. Pogoji za priznanje sposobnosti 8](#_Toc205979340)

[9. POJASNJEVANJE, DOPOLNJEVANJE IN SPREMINJANJE PONUDB 9](#_Toc205979341)

[10. FINANČNA ZAVAROVANJA 9](#_Toc205979342)

[10.1. Zavarovanje za dobro izvedbo pogodbenih obveznosti 9](#_Toc205979343)

[11. MERILO 10](#_Toc205979344)

[12. PONUDBENA DOKUMENTACIJA 10](#_Toc205979345)

[12.1. Navodilo za izpolnitev obrazcev 10](#_Toc205979346)

[12.2. Ponudba – ponudbeni predračun 11](#_Toc205979347)

[12.3. Skupna ponudba 11](#_Toc205979348)

[12.4. Ponudba s podizvajalci 12](#_Toc205979349)

[13. ZAUPNOST 13](#_Toc205979350)

[14. ODSTOP OD ODDAJE JAVNEGA NAROČILA 13](#_Toc205979351)

[15. POGODBA 13](#_Toc205979352)

[16. PROTIKORUPCIJSKO DOLOČILO 14](#_Toc205979353)

[17. POUK O PRAVNEM VARSTVU 14](#_Toc205979354)

[PONUDBA – PONUDBENI PREDRAČUN 15](#_Toc205979355)

[PODIZVAJALCI 17](#_Toc205979356)

[IZJAVA PODIZVAJALCA O NEPOSREDNIH PLAČILIH 18](#_Toc205979357)

[MENIČNA IZJAVA ZA DOBRO IZVEDBO POGODBENIH OBVEZNOSTI 19](#_Toc205979358)

[IZJAVA O UDELEŽBI V LASTNIŠTVU IN O POVEZANIH DRUŽBAH 20](#_Toc205979359)

[IZJAVA O ODSOTNOSTI OSEBNIH POVEZAV 21](#_Toc205979360)

[POGODBA O IZVAJANJU STORITEV MOBILNE/FIKSNE TELEFONIJE ZA OBDOBJE 4 LET 22](#_Toc205979361)

[TEHNIČNE SPECIFIKACIJE 33](#_Toc205979362)

# NAVODILA PONUDNIKOM

# PRAVNA PODLAGA

Postopek oddaje javnega naročila se izvaja na podlagi Zakona o javnem naročanju (Uradni list RS, št. 91/15, Uradni list Evropske unije, št. 307/15, 337/17, Uradni list RS, št. 14/18, 69/19 - skl. US, Uradni list Evropske unije, št. 279/19, Uradni list RS, št. 49/20 - ZIUZEOP, 80/20 - ZIUOOPE, 152/20 - ZZUOOP, 175/20 - ZIUOPDVE, 15/21 - ZDUOP, 112/21 - ZNUPZ, 206/21 - ZDUPŠOP, 121/21, Uradni list Evropske unije, št. 398/21, Uradni list RS, št. 10/22, 74/22 - odl. US, 100/22 - ZNUZSZS, 141/22 - ZNUNBZ, 158/22 - ZNPOVCE, 28/23, 88/23 - ZOPNN-F, 95/23 - ZIUOPZP, 131/23 - ZORZFS, Uradni list Evropske unije, št. 1611/23 in 1611/23; v nadaljevanju tudi: ZJN-3) in podzakonskih aktov, ki urejajo javno naročanje, v skladu z veljavno zakonodajo, ki ureja področje javnih financ, področje predmeta javnega naročila ter drugimi veljavnimi predpisi.

# VSEBINA RAZPISNE DOKUMENTACIJE

Naročnik je za oddajo predmetnega javnega naročila pripravil razpisno dokumentacijo, ki jo sestavljajo naslednji dokumenti:

1. Navodila ponudnikom
2. Obrazec »Ponudba – ponudbeni predračun«
3. Obrazec »ESPD«
4. Obrazec »Podizvajalci«
5. Obrazec »Izjava podizvajalca o neposrednih plačilih«
6. Obrazec »Menična izjava za dobro izvedbo pogodbenih obveznosti«
7. Obrazec »Izjava o udeležbi v lastništvu in o povezanih družbah«
8. Obrazec »Izjava o odsotnosti osebnih povezav«
9. Osnutek Pogodbe
10. Obrazec »Tehnične specifikacije«

Gospodarski subjekti naj razpisno dokumentacijo skrbno preučijo in kakršne koli morebitne nejasnosti ali nestrinjanja z njo naročniku sporočijo preko Portala javnih naročil, do poteka roka za postavljanje vprašanj. V nasprotnem primeru se šteje, da je razpisna dokumentacija jasna in da se gospodarski subjekt z njo strinja.

# PREDMET JAVNEGA NAROČILA

Predmet javnega naročila so storitve mobilne in fiksne telefonije za obdobje 4 let. Naročilo je razdeljeno na 2 sklopa, in sicer:

* **sklop št. 1:** Storitve mobilne telefonije,
* **sklop št. 2:** Storitve fiksne telefonije.

Podrobnejša specifikacija predmeta naročila je razvidna iz Ponudbe – predračuna, osnutka pogodbe, Tehničnih specifikacij ter drugih relevantnih delov razpisne dokumentacije.

# POSTOPEK ODDAJE JAVNEGA NAROČILA

Za oddajo javnega naročila se izvede postopek naročila male vrednosti (47. člen ZJN-3).

Ponudnik lahko odda ponudbo za enega ali več sklopov, pri čemer mora ponuditi predmet posameznega sklopa v celoti. Ponudnik v obrazcu »Enotni evropski dokument v zvezi z oddajo javnega naročila – ESPD« ter na obrazcu »Ponudba – ponudbeni predračun« navede, za kateri sklop oziroma sklope oddaja ponudbo. Kadar to ne bo izrecno označeno, bo naročnik štel, da ponudnik oddaja ponudbo za sklop, za katerega je na obrazcu Ponudba – ponudbeni predračun navedel cene. Za vsakega od sklopov se zahteva neobstoj vseh razlogov za izključitev, ki so navedeni v tej razpisni dokumentaciji. Ostale zahteve naročnika (pogoji za sodelovanje in zahteve, določene v drugih delih razpisne dokumentacije) morajo ponudniki izpolnjevati, kot so zapisane za posamezen sklop.

Naročnik bo, na podlagi pogojev in meril, določenih v tej razpisni dokumentaciji, izbral ponudnika, s katerim bo sklenil pogodbo za posamezen sklop. Naročnik bo sklenil pogodbo s ponudnikom, ki bo oddal ekonomsko najugodnejšo dopustno ponudbo za posamezen sklop, razen v primerih, opredeljenih v točki 14 te razpisne dokumentacije (»Odstop od oddaje javnega naročila«).

# ROK IN NAČIN PREDLOŽITVE PONUDBE

Ponudniki morajo ponudbe predložiti v informacijski sistem e-JN na spletnem naslovu <https://ejn.gov.si/>.

Ponudnik se mora pred oddajo ponudbe registrirati na spletnem naslovu <https://ejn.gov.si/>, v skladu z Navodili za uporabo informacijskega sistema za uporabo funkcionalnosti elektronske oddaje ponudb e-JN: PONUDNIKI, dostopnimi na portalu e-JN. Če je ponudnik že registriran v informacijski sistem e-JN, se v aplikacijo prijavi na istem naslovu.

Uporabnik ponudnika, ki je v informacijskem sistemu e-JN pooblaščen za oddajanje ponudb, ponudbo odda s klikom na gumb »Oddaj«. Informacijski sistem e-JN ob oddaji ponudbe zabeleži identiteto uporabnika in čas oddaje ponudbe. Uporabnik z oddajo ponudbe izkaže in izjavi voljo oddati zavezujočo ponudbo v imenu ponudnika.

Ponudba se šteje za pravočasno, če jo naročnik prejme preko sistema e-JN <https://ejn.gov.si/> **najkasneje do 8. 10. 2025 do 9:00 ure.** Za oddano ponudbo se šteje ponudba, ki je v informacijskem sistemu e-JN označena s statusom »ODDANO«.

Ponudnik lahko do roka za oddajo ponudb svojo ponudbo kadarkoli umakne ali spremeni. Če ponudnik v informacijskem sistemu e-JN svojo ponudbo umakne, se šteje, da ponudba ni bila oddana in je naročnik v sistemu e-JN tudi ne bo videl. Če ponudnik svojo ponudbo v informacijskem sistemu e-JN spremeni, je naročniku v tem sistemu odprta zadnja oddana ponudba. Po preteku roka za oddajo ponudb, ponudbe ne bo več mogoče oddati.

# ODPIRANJE PODNUB

Odpiranje ponudb bo potekalo avtomatično v informacijskem sistemu e-JN, na dan poteka roka za oddajo ponudb,ob 10:00 uri, na spletnem naslovu <https://ejn.gov.si/>.

Odpiranje ponudb poteka tako, da informacijski sistem e-JN samodejno ob uri, ki je določena za javno odpiranje ponudb, prikaže podatke o ponudniku ter omogoči dostop do .pdf dokumenta, ki ga ponudnik naloži v sistem e-JN pod razdelek »Predračun«. Ponudniki, ki so oddali ponudbe, imajo te podatke v informacijskem sistemu e-JN na razpolago v razdelku »Zapisnik o odpiranju ponudb«.

# POJASNILA IN SPREMEMBE RAZPISNE DOKUMENTACIJE

Komunikacija s ponudniki o vprašanjih oziroma pobudah v zvezi z vsebino naročila in v zvezi s pripravo ponudbe poteka izključno preko Portala javnih naročil.

Naročnik bo zahtevo za pojasnilo razpisne dokumentacije oziroma kakršnokoli drugo vprašanje v zvezi z naročilom štel kot pravočasno, v kolikor bo na Portalu javnih naročil zastavljeno najkasneje do **30. 9. 2025 do 10:00 ure.**

Na zahteve za pojasnila oziroma druga vprašanja ali pobude v zvezi z naročilom, zastavljena po tem roku, naročnik ne bo odgovarjal.

Naročnik si pridržuje pravico, da razpisno dokumentacijo spremeni ali dopolni. Ponudniki morajo spremljati morebitna pojasnila, spremembe oziroma dopolnitve razpisne dokumentacije, saj pojasnila, spremembe in dopolnitve predstavljajo sestavni del razpisne dokumentacije. Kot del razpisne dokumentacije štejejo tudi odgovori, objavljeni na Portalu javnih naročil.

# UGOTAVLJANJE SPOSOBNOSTI

### Subjekti, za katere se ugotavlja sposobnost

Gospodarski subjekti, ki nastopajo v ponudbi, morajo izpolnjevati pogoje za priznanje sposobnosti in pri njih ne smejo obstajati razlogi za izključitev. Izpolnjevanje pogojev za priznanje sposobnosti in neobstoj razlogov za izključitev morajo, v kolikor ni pri posamezni točki navedeno drugače, izkazati vsi gospodarski subjekti v ponudbi, in sicer:

- ponudnik;

- vsi partnerji v skupni ponudbi;

- vsi podizvajalci, ne glede na fazo izvedbe javnega naročila, v kateri jih ponudnik vključi v izvedbo javnega naročila;

- vsi subjekti, katerih zmogljivosti uporablja ponudnik v skladu z 81. členom ZJN-3 (vključno s fizičnimi osebami, s katerimi sodeluje ponudnik in te pri njem niso zaposlene).

Ob predložitvi ponudbe bo naročnik namesto potrdil, ki jih izdajajo javni organi ali tretje osebe, v skladu z 79. členom ZJN-3 sprejel »Enotni evropski dokument v zvezi z oddajo javnega naročila – ESPD«, ki predstavlja posodobljeno uradno lastno izjavo gospodarskega subjekta, kot predhodni dokaz v zvezi z razlogi za izključitev in pogoji za priznanje sposobnosti. Obrazec ESPD je treba v ponudbi predložiti za vse gospodarske subjekte, navedene v prvem odstavku te točke.

Gospodarski subjekt mora v obrazcu ESPD navesti vse informacije, na podlagi katerih bo naročnik potrdila ali druge informacije pridobil v nacionalni bazi podatkov, ter na predmetnem obrazcu podati soglasje, da naročnik pridobi ta dokazila in informacije.

Gospodarski subjekt naročnikov obrazec ESPD (datoteka XML) uvozi na spletni strani portala e-JN: <https://ejn.gov.si/espd/> in v njega neposredno vnese zahtevane podatke. Ponudnik, ki v sistemu e-JN oddaja ponudbo, naloži svoj obrazec ESPD v razdelek »ESPD – ponudnik«, obrazce ESPD ostalih sodelujočih v ponudbi pa naloži v razdelek »ESPD – ostali sodelujoči«. Ponudnik, ki v sistemu e-JN oddaja ponudbo, naloži nepodpisan ESPD v formatu .xml in bo podpisan hkrati s podpisom ponudbe. Za ostale sodelujoče ponudnik v razdelek »ESPD – ostali sodelujoči« priloži podpisane ESPD v formatu .pdf, ali v elektronski obliki podpisan .xml.

Naročnik lahko ponudnika kadar koli med postopkom oddaje javnega naročila pozove k predložitvi dokazil (potrdil, izjav, overjenih zapriseženih izjav, izpisov iz evidenc oziroma registrov, pogodb, računov, specifikacij izpolnjenih naročil ipd.), ki izkazujejo neobstoj razlogov za izključitev in izpolnjevanje pogojev za priznanje sposobnosti. Ponudnik bo dolžan predložiti dokazila v sorazmernem roku, ki ga bo v pozivu določil naročnik.

### Razlogi za izključitev

Naročnik bo iz sodelovanja v postopku javnega naročanja izključil ponudnika, če pri preverjanju v skladu s 77., 79. in 80. členom ZJN-3 ugotovi ali je drugače seznanjen, da za katerikoli gospodarski subjekt v njegovi ponudbi obstaja kateri od naslednjih razlogov za izključitev:

1. Gospodarskemu subjektu ali osebi, ki je članica upravnega, vodstvenega ali nadzornega organa tega gospodarskega subjekta ali ki ima pooblastila za njegovo zastopanje ali odločanje ali nadzor v njem, je bila izrečena pravnomočna sodba za kazniva dejanja iz Kazenskega zakonika (Uradni list RS, št. 50/12 s spremembami in dopolnitvami) ali za primerljiva kazniva dejanja, ki so jih izrekla tuja sodišča, in sicer:

-        terorizem (108. člen KZ-1),

-        financiranje terorizma (109. člen KZ-1),

-        ščuvanje in javno poveličevanje terorističnih dejanj (110. člen KZ-1),

-        novačenje in usposabljanje za terorizem (111. člen KZ-1),

-        spravljanje v suženjsko razmerje (112. člen KZ-1),

-        trgovina z ljudmi (113. člen KZ-1),

-        sprejemanje podkupnine pri volitvah (157. člen KZ-1),

-        kršitev temeljnih pravic delavcev (196. člen KZ-1),

-        goljufija (211. člen KZ-1),

-        protipravno omejevanje konkurence (225. člen KZ-1),

-        povzročitev stečaja z goljufijo ali nevestnim poslovanjem (226. člen KZ-1),

-        oškodovanje upnikov (227. člen KZ-1),

-        poslovna goljufija (228. člen KZ-1),

-        goljufija na škodo Evropske unije (229. člen KZ-1),

-        preslepitev pri pridobitvi in uporabi posojila ali ugodnosti (230. člen KZ-1),

-        preslepitev pri poslovanju z vrednostnimi papirji (231. člen KZ-1),

-        preslepitev kupcev (232. člen KZ-1),

-        neupravičena uporaba tuje oznake ali modela (233. člen KZ-1),

-        neupravičena uporaba tujega izuma ali topografije (234. člen KZ-1),

-        ponareditev ali uničenje poslovnih listin (235. člen KZ-1),

-        izdaja in neupravičena pridobitev poslovne skrivnosti (236. člen KZ-1),

-        zloraba informacijskega sistema (237. člen KZ-1),

-        zloraba notranje informacije (238. člen KZ-1),

-        zloraba trga finančnih instrumentov (239. člen KZ-1),

-        zloraba položaja ali zaupanja pri gospodarski dejavnosti (240. člen KZ-1),

-        nedovoljeno sprejemanje daril (241. člen KZ-1),

-        nedovoljeno dajanje daril (242. člen KZ-1),

-        ponarejanje denarja (243. člen KZ-1),

-        ponarejanje in uporaba ponarejenih vrednotnic ali vrednostnih papirjev (244. člen KZ-1),

-        pranje denarja (245. člen KZ-1),

-        zloraba negotovinskega plačilnega sredstva (246. člen KZ-1),

-        uporaba ponarejenega negotovinskega plačilnega sredstva (247. člen KZ-1),

-        izdelava, pridobitev in odtujitev pripomočkov za ponarejanje (248. člen KZ-1),

-        davčna zatajitev (249. člen KZ-1),

-        tihotapstvo (250. člen KZ-1),

-        zloraba uradnega položaja ali uradnih pravic (257. člen KZ-1),

-        oškodovanje javnih sredstev (257.a člen KZ-1),

-        izdaja tajnih podatkov (260. člen KZ-1),

-        jemanje podkupnine (261. člen KZ-1),

-        dajanje podkupnine (262. člen KZ-1),

-        sprejemanje koristi za nezakonito posredovanje (263. člen KZ-1),

-        dajanje daril za nezakonito posredovanje (264. člen KZ-1),

-        hudodelsko združevanje (294. člen KZ-1).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Gospodarski subjekt ne izpolnjuje obveznih dajatev in drugih denarnih nedavčnih obveznosti v skladu z zakonom, ki ureja finančno upravo, ki jih pobira davčni organ v skladu s predpisi države, v kateri ima sedež, ali predpisi države naročnika. Šteje se, da gospodarski subjekt ne izpolnjuje obveznosti iz prejšnjega stavka tudi, če nima predloženih vseh obračunov davčnih odtegljajev za dohodke iz delovnega razmerja za obdobje zadnjih petih let do roka za oddajo ponudbe. Gospodarskega subjekta se ne izloči, če gospodarski subjekt do roka za oddajo ponudb poravna neplačane zapadle obveznosti, ki znašajo 50 eurov ali več in predloži vse obračune davčnih odtegljajev za dohodke iz delovnega razmerja za obdobje zadnjih pet let do roka za oddajo ponudbe (drugi odstavek 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. Gospodarski subjekt je na dan, ko poteče rok za oddajo ponudb, izločen iz postopkov oddaje javnih naročil zaradi uvrstitve v evidenco gospodarskih subjektov z izrečenimi stranskimi sankcijami izločitve iz postopkov javnega naročanja (točka a četrtega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).
1. V zadnjih treh letih pred potekom roka za oddajo ponudb je pristojni organ Republike Slovenije ali druge države članice ali tretje države pri gospodarskem subjektu ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno, za kateri mu je bila s pravnomočno odločitvijo ali več pravnomočnimi odločitvami izrečena globa za prekršek (točka b četrtega odstavka 75. člena ZJN-3).

Dokazilo (o neobstoju razloga za izključitev):

* **Izpolnjen obrazec ESPD** (za vse gospodarske subjekte v ponudbi).

V kolikor gospodarski subjekt v zvezi z izkazovanjem neobstoja razlogov za izključitev v zgornjih točkah 1, 2 ali 4 ne more pridobiti in predložiti zahtevnih dokumentov, ker država v kateri ima gospodarski subjekt svoj sedež, ne izdaja takšnih dokumentov, jih je mogoče nadomestiti z zapriseženo izjavo, dano pred pristojnim sodnim ali upravnim organom, notarjem ali pred pristojno poklicno ali trgovinsko organizacijo v matični državi te osebe ali v državi, v kateri ima gospodarski subjekt sedež.

### Pogoji za priznanje sposobnosti

Naročnik od ponudnikov zahteva izpolnjevanje naslednjih pogojev za priznanje sposobnosti:

1. Gospodarski subjekt je pri Agenciji za komunikacijska omrežja in storitve Republike Slovenije (AKOS) registriran kot operater, ki izvaja javne komunikacijske storitve, in sicer mora biti v sklopu št. 1 registriran za izvajanje mobilnih medosebnih komunikacijskih storitev na podlagi številke za maloprodajni nacionalni trg, v sklopu št. 2 pa za izvajanje fiksnih medosebnih komunikacijskih storitev na podlagi številke za maloprodajni nacionalni trg.

Pogoj mora izpolnjevati vsak gospodarski subjekt v ponudbi (razen fizičnih oseb, ki po praksi Državne revizijske komisije štejejo za podizvajalce, vendar niso kot samostojni podjetniki registrirani za opravljanje dejavnosti).

Dokazilo:

* **Izpolnjen obrazec ESPD** (za vse gospodarske subjekte v ponudbi).

# POJASNJEVANJE, DOPOLNJEVANJE IN SPREMINJANJE PONUDB

Če so ali se zdijo informacije ali dokumentacija, ki jih morajo predložiti gospodarski subjekti, nepopolne ali napačne oziroma če posamezni dokumenti manjkajo, lahko (ni pa nujno) naročnik zahteva, da ponudnik v ustreznem roku predloži manjkajoče dokumente ali dopolni, popravi ali pojasni ustrezne informacije ali dokumentacijo, pod pogojem, da je takšna zahteva skladna z načeloma enake obravnave in transparentnosti.

# FINANČNA ZAVAROVANJA

## Zavarovanje za dobro izvedbo pogodbenih obveznosti

Pogodba o javnem naročilu bo postala veljavna pod pogojem, da izbrani ponudnik predloži finančno zavarovanje za dobro izvedbo pogodbenih obveznosti, skladno s to točko razpisne dokumentacije. Izbrani ponudnik bo moral skupaj s podpisom Pogodbe naročniku predložiti tri originalne podpisane in žigosane bianko menice za dobro izvedbo pogodbenih obveznosti, v papirni obliki. Ponudnik pa mora **že v ponudbi predložiti izpolnjen, podpisan in žigosan obrazec Menična izjava za dobro izvedbo pogodbenih obveznosti**, z veljavnostjo do poteka roka veljavnosti pogodbe plus 30 dni, s katero naročnika za primer sklenitve Pogodbe ter izpolnitve katere od spodaj navedenih okoliščin pooblasti za izpolnitev bianko menic do višine 10% od skupne vrednosti pogodbe (v tej fazi: ponudbe) z DDV.

Če se bo med trajanjem pogodbe skladno s 95. členom ZJN-3 spremenila vrednost predmeta naročila, bo moral izvajalec temu ustrezno spremeniti, podaljšati oziroma nadomestiti tudi zavarovanje za dobro izvedbo pogodbenih obveznosti.

Finančno zavarovanje za dobro izvedbo pogodbenih obveznosti lahko naročnik unovči, če:

* izvajalec ne prične izpolnjevati svojih pogodbenih obveznosti v roku in v skladu z določili pogodbe,
* izvajalec preneha izpolnjevati svoje pogodbene obveznosti v skladu z določili pogodbe,
* izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* izvajalec odstopi od pogodbe brez utemeljenega razloga, ki bi izviral iz sfere naročnika,
* naročnik odstopi od pogodbe iz utemeljenega razloga, ki izvira iz sfere izvajalca,
* izvajalec naročniku povzroči škodo, ki je ne povrne v roku 8 dni po pozivu naročnika,
* izvajalec naročniku poda zavajajoče ali lažne izjave, podatke oziroma dokumente,
* izvajalec v roku, ki ga določi naročnik, ne odpravi morebitnih pomanjkljivosti ali napak na izvedenem predmetu naročila,
* izvajalec naročniku skladno z njegovim pozivom ne izroči novega oziroma spremenjenega finančnega zavarovanja za dobro izvedbo pogodbenih obveznosti.

# MERILO

Merilo je ekonomsko najugodnejša ponudba, določena na podlagi najnižje skupne ponudbene cene v EUR brez DDV za posamezen sklop. Naročnik bo naročilo v posameznem sklopu oddal ponudniku, ki bo v dopustni ponudbi ponudil najnižjo skupno ponudbeno ceno brez DDV (razen v primerih, opisanih v točki 14 »Odstop od oddaje javnega naročila«). V primeru, da bo najnižja skupna ponudbena cena brez DDV za posamezen sklop v dveh ali več ponudbah enaka, bo naročnik med njimi izbral tisto ponudbo, ki je bila na portalu e-JN oddana prej.

# PONUDBENA DOKUMENTACIJA

## Navodilo za izpolnitev obrazcev

Ponudnik mora v ponudbi predložiti naslednjo dokumentacijo:

1. Obrazec »Ponudba – ponudbeni predračun«,
2. Obrazec »ESPD« (za vse gospodarske subjekte v ponudbi),
3. Obrazec »Podizvajalci« (le v primeru, da ponudnik nastopa s podizvajalci),
4. Obrazec »Izjava podizvajalca o neposrednih plačilih« (obrazec se predloži samo za podizvajalce, ki zahtevajo neposredna plačila),
5. Obrazec »Menična izjava za dobro izvedbo pogodbenih obveznosti«,
6. Obrazec »Izjava o udeležbi v lastništvu in o povezanih družbah«,
7. Obrazec »Izjava o odsotnosti osebnih povezav«,
8. Osnutek Pogodbe
9. Obrazec »Tehnične specifikacije«

Vsi ponudbeni obrazci morajo biti ustrezno izpolnjeni ter na mestih, kjer je to označeno, datirani, podpisani s strani pooblaščene osebe in, v kolikor gospodarski subjekt posluje z žigom, tudi žigosani. Namesto lastnoročnega podpisa in žiga so lahko dokumenti podpisani z varnim elektronskim podpisom, overjenim s kvalificiranim digitalnim potrdilom. Izjema od navedenih zahtev velja za osnutek Pogodbe, za katerega ni treba, da je izpolnjen, podpisan in žigosan, ponudnik pa se z njegovo predložitvijo v ponudbi strinja z njegovo vsebino.

V kolikor to ni posebej zahtevano oziroma dopuščeno, gospodarski subjekt ne sme pripisovati, črtati ali spreminjati vsebine razpisnih obrazcev, temveč mora, v kolikor meni, da ti niso ustrezni, naročnika o tem opozoriti na portalu javnih naročil pred potekom roka za postavljanje vprašanj. Prav tako ponudnik ne sme v ponudbo vlagati dokumentov, ki so v nasprotju z določili razpisne dokumentacije.

Ponudnik, ki odda ponudbo, pod kazensko in materialno odgovornostjo jamči, da so vsi podatki in dokumenti, podani v ponudbeni dokumentaciji, resnični, točni in nezavajajoči, da odražajo zadnje stanje, ter da listine ustrezajo izvirnikom. Naročnik lahko v postopku preverjanja ponudb od ponudnika kadarkoli zahteva, da mu predloži na vpogled izvirnike predloženih dokumentov.

Ponudniki ne glede na izid postopka javnega naročanja prevzemajo vse stroške priprave ponudbe, vključno z morebitnimi drugi stroški, ki jim nastanejo v postopku oziroma v zvezi s postopkom javnega naročanja. Ponudniki z oddajo ponudbe pristajajo na način izvedbe javnega naročila, kot je opredeljen v dokumentaciji v zvezi z oddajo javnega naročila, ter skladno z veljavnimi predpisi.

Postopek javnega naročanja poteka v slovenskem jeziku. Vsi dokumenti, ki jih predloži ponudnik, morajo biti v slovenskem jeziku ali prevedeni v slovenski jezik.

## Ponudba – ponudbeni predračun

Ponudnik vpiše v obrazec »Ponudba – ponudbeni predračun« poleg drugih podatkov skupno ponudbeno ceno v EUR brez DDV, stopnjo in znesek DDV ter skupno ponudbeno ceno z DDV za vsak sklop, za katerega oddaja ponudbo. Ponujena cena mora zajemati vse popuste in stroške, ki so neposredno ali posredno povezani z izpolnitvijo javnega naročila.

Predmet ponudbe mora izpolnjevati vse tehnične in druge zahteve, navedene v tej razpisni dokumentaciji. Ponudnik mora razpolagati z zadostnimi tehničnimi, kadrovskimi, finančnimi in drugimi zmogljivostmi, potrebnimi za izvedbo javnega naročila, tako da lahko predmet javnega naročila izvede v rokih, pod pogoji in na način, kot je zahtevano v dokumentaciji v zvezi z oddajo javnega naročila. Variantne ponudbe niso dovoljene.

Ponudba mora biti veljavna še najmanj 3 mesece od poteka roka za oddajo ponudb.V kolikor bo postopek oddaje javnega naročila trajal dlje, kot je predvideno, in bo treba podaljšati veljavnost ponudbe, lahko to stori ponudnik samoiniciativno ali na poziv naročnika.

Ponudnik mora obrazec Ponudba – ponudbeni predračun datirati ter izpolniti za posamezen sklop na vseh predvidenih mestih. Ponudnik mora ponuditi vse postavke v okviru posameznega sklopa, pri čemer morajo biti cene zaokrožene na največ dve decimalni mesti. V kolikor ponudnik v sklopu, za katerega oddaja ponudbo, ne vpiše posamezne cene ali uporabi znak »/« ali podobno, se šteje, da je cena za tako postavko nič (0) EUR, torej, da ponuja postavko, kjer ni vpisane cene, brezplačno oziroma, da je cena zanjo vključena v druge postavke ponudbe oziroma ponudbenega predračuna.

**Ponudnik v informacijskem sistemu e-JN v razdelek »Predračun« naloži izpolnjen, podpisan in žigosan obrazec »Ponudba – ponudbeni predračun« v .pdf datoteki, ki bo dostopen na javnem odpiranju ponudb.**

## Skupna ponudba

Skupina gospodarskih subjektov lahko predloži skupno ponudbo. V takem primeru je treba v obrazcih ESPD navesti vse gospodarske subjekte, ki so udeleženi v skupni ponudbi. Ponudniki, ki nastopajo v skupni ponudbi, morajo na obrazcu ESPD navesti, kakšna je njihova vloga v skupini, pri čemer mora en ponudnik izbrati vlogo vodilnega partnerja. Naročnik bo do sprejema odločitve o naročilu komuniciral z vodilnim partnerjem.

V primeru skupne ponudbe pri nobenem ponudniku ne smejo obstajati razlogi za izključitev, pogoje za priznanje sposobnosti pa lahko izpolnijo ponudniki skupaj (v kolikor se pri posameznem pogoju ne zahteva, da ga izpolnijo vsi partnerji v skupni ponudbi ali vsi gospodarski subjekti v ponudbi).

Vsak ponudnik v skupni ponudbi mora zase izpolniti in predložiti obrazec ESPD, obrazec Izjava o udeležbi v lastništvu in o povezanih družbah ter obrazec Izjava o odsotnosti osebnih povezav.

Obrazce Ponudba – ponudbeni predračun, Menična izjava za dobro izvedbo pogodbenih obveznosti, Podizvajalci ter Tehnične specifikacije podpiše in žigosa vodilni partner v skupni ponudbi. Ponudniki morajo v svojem notranjem razmerju pooblastiti vodilnega partnerja za podpis oziroma predložitev vseh dokumentov, navedenih v tem odstavku. Takega pooblastila oziroma pooblastil ni treba predložiti že v ponudbeni dokumentaciji, moral pa ga/jih bo vodilni partner predložiti naknadno, v kolikor bo naročnik to zahteval.

V primeru, da bo skupina ponudnikov izbrana za izvedbo predmetnega naročila, lahko naročnik zahteva, da predložijo akt o skupni izvedbi naročila (na primer pogodbo o sodelovanju), v katerem bodo natančno opredeljene naloge, pravice in obveznosti posameznih ponudnikov, način poravnavanja obveznosti s strani naročnika (vsakemu ponudniku posebej ali preko vodilnega partnerja) ter morebitna pooblastila za komunikacijo z naročnikom. V vsakem primeru vsi ponudniki odgovarjajo naročniku neomejeno solidarno.

## Ponudba s podizvajalci

V primeru, da bo ponudnik pri izvedbi naročila sodeloval s podizvajalci, mora v obrazcu ESPD navesti vse podizvajalce. Ponudnik lahko odda v podizvajanje del javnega naročila, vendar ne celotnega naročila. Ponudnik mora v ponudbi predložiti tudi izpolnjen obrazec ESPD za vsakega podizvajalca, s katerim bo sodeloval pri naročilu.

V kolikor ponudnik podizvajalca ne prijavlja na vse sklope, naj bo iz navedbe na obrazcu ESPD za posameznega podizvajalca razvidno, za katere sklope je podizvajalec prijavljen.

Ponudniku, ki namerava naročilo izvesti s podizvajalci, v ponudbi ni treba predložiti dogovorov oziroma pogodb s podizvajalci, moral pa jih bo predložiti naknadno, v kolikor bo naročnik to zahteval. Enako velja za primer, ko ponudnik uporabi zmogljivosti drugega subjekta skladno z 81. členom ZJN-3.

Pri nobenem od podizvajalcev ne smejo obstajati razlogi za izključitev. Pogoje za priznanje sposobnosti lahko ponudnik oziroma skupina ponudnikov izpolnjuje s podizvajalci (v kolikor se pri posameznem pogoju ne zahteva, da ga izpolnijo vsi partnerji v skupni ponudbi ali vsi gospodarski subjekti v ponudbi). Odsotnost obstoja razlogov za izključitev in obstoj pogojev za priznanje sposobnosti se pri podizvajalcih dokazuje, kot pri ostalih gospodarskih subjektih, skladno s točko 8 te razpisne dokumentacije (»Ugotavljanje sposobnosti«).

Podizvajalci, ki bodo priglašeni v ponudbi, morajo ustrezno izpolniti, datirati, podpisati in žigosati svoj obrazec ESPD, ponudnik pa mora ta obrazec predložiti v svoji ponudbi za vsakega podizvajalca. Ponudnik (oziroma skupina ponudnikov), ki namerava oddati del javnega naročila v podizvajanje, mora v ponudbi predložiti izpolnjen, podpisan, datiran in žigosan obrazec »Podizvajalci«.

V primeru, ko podizvajalec zahteva neposredna plačila, mora ponudnik v ponudbi priložiti izpolnjen, datiran ter s strani podizvajalca podpisan in žigosan obrazec »Izjava podizvajalca o neposrednih plačilih«. V primerih, ko je predvideno, da bodo neposredna plačila podizvajalcu znašala več, kot 10.000,00 EUR brez DDV, je treba za takega podizvajalca predložiti tudi obrazec Izjava o udeležbi v lastništvu in o povezanih družbah.

# ZAUPNOST

Podatki, ki jih bo gospodarski subjekt upravičeno označil kot poslovno skrivnost, bodo uporabljeni zgolj za namene postopka javnega naročanja in ne bodo dostopni nikomur zunaj kroga oseb, ki bodo vključene v postopek oddaje javnega naročila.

V kolikor bo gospodarski subjekt določene podatke označil kot poslovno skrivnost, si naročnik pridržuje pravico, da ga pozove k predložitvi internega akta o varovanju poslovne skrivnosti, v katerem mora biti opredeljeno, katere podatke je treba varovati kot poslovno skrivnost ter iz kakšnega razloga. Naročnik bo obravnaval kot zaupne tiste podatke v ponudbeni dokumentaciji, ki bodo jasno označeni kot poslovna skrivnost. Če je zaupen samo določen podatek v dokumentu, mora biti tudi to dejstvo jasno označeno. Naročnik ne bo varoval zaupnosti podatkov, ki so po veljavnem pravu javni.

# ODSTOP OD ODDAJE JAVNEGA NAROČILA

Naročnik lahko skladno s prvim odstavkom 90. člena ZJN-3 do poteka roka za oddajo ponudb kadar koli ustavi postopek oddaje javnega naročila. Naročnik lahko skladno s petim odstavkom 90. člena ZJN-3 na vseh stopnjah postopka po izteku roka za odpiranje ponudb zavrne vse ponudbe. Naročnik lahko skladno z osmim odstavkom 90. člena ZJN-3 po sprejemu odločitve o oddaji naročila do sklenitve pogodbe odstopi od izvedbe javnega naročila. Naročnik v nobenem od navedenih primerov gospodarskim subjektom ne odgovarja za stroške, ki so jih imeli v zvezi s pripravo in oddajo ponudbe ter za kakršne koli druge stroške ali škodo.

# POGODBA

Osnutek pogodbe, ki jo bo naročnik sklenil z izbranim ponudnikom, je del te razpisne dokumentacije. Zaželeno je, da ponudnik osnutek pogodbe na mestih, kjer je to predvideno, izpolni z manjkajočimi podatki. Ponudnikom v fazi priprave in oddaje ponudbe osnutka pogodbe še ni treba datirati, podpisati in žigosati.

Naročnik bo pogodbo pred sklenitvijo v okviru tretjega odstavka 67. člena ZJN-3 tehnično in vsebinsko smiselno prilagodil glede na to, ali bo izbrani ponudnik predložil skupno ponudbo, prijavil sodelovanje podizvajalcev in podobno, ter jo posredoval izbranemu ponudniku v podpis v roku iz osmega odstavka 90. člena ZJN-3.

Izbrani ponudnik bo moral v roku osmih (8) dni od prejema pogodbe s strani naročnika podpisati in vrniti pogodbo naročniku. Izjemoma, v primeru nastanka nepredvidljivih in neodvrnljivih objektivnih okoliščin, ki bi onemogočale podpis pogodbe v zgoraj navedenem roku, lahko naročnik pristane tudi na daljši rok za sklenitev pogodbe, ni pa k temu zavezan.

# PROTIKORUPCIJSKO DOLOČILO

Vsak neupravičen poskus gospodarskega subjekta, da vpliva na obravnavo ponudb s strani naročnika ali odločitev glede oddaje naročila, bo imel za posledico zavrnitev njegove ponudbe. V času trajanja razpisa naročnik in ponudnik ne smeta pričenjati in izvajati dejanj, ki bi v naprej določila izbor določene ponudbe.

Naročnik bo zavrnil tudi ponudbo ponudnika, ki bo poskusil neupravičeno pridobiti zaupne informacije, zaradi katerih bi lahko imel neupravičeno prednost v postopku javnega naročanja, oziroma ponudnika, ki bo predložil zavajajoče informacije, ki bi lahko pomembno vplivale na odločitev o javnem naročilu.

V času od izbire ponudbe do pričetka veljavnosti pogodbe, ponudnik (z izjemo zakonitega uveljavljanja pravnega varstva) ne sme pričenjati dejanj, ki bi lahko povzročila, da pogodba ne bi pričela veljati ali ne bi bila izpolnjena. V primeru ustavitve postopka nobena stran ne sme pričenjati in izvajati postopkov, ki bi otežili razveljavitev ali spremembo odločitve o izbiri izvajalca ali bi vplivali na nepristranskost Državne revizijske komisije.

# POUK O PRAVNEM VARSTVU

Zahteva za pravno varstvo v postopkih javnega naročanja se lahko vloži zoper vsako ravnanje naročnika v postopku javnega naročanja, razen če ZJN-3 ali Zakon o pravnem varstvu v postopkih javnega naročanja (Uradni list RS, št. 43/11, 60/11 - ZTP-D, 63/13, 90/14 - ZDU-1l, 95/14 - ZIPRS1415-C, 96/15 - ZIPRS1617, 80/16 - ZIPRS1718, 60/17, 72/19; ZPVPJN) določata drugače. Zahtevek za revizijo se vloži v roku iz 25. člena ZPVPJN.

Vlagatelj vloži zahtevek za revizijo preko portala eRevizija (<https://www.portalerevizija.si/>). Vlagatelj zahtevka za revizijo, ki se nanaša na vsebino objave, povabilo k oddaji ponudbe ali razpisno dokumentacijo, mora pred vložitvijo zahtevka plačati takso v višini 2.000,00 EUR. Vlagatelj mora zahtevku za revizijo priložiti potrdilo o plačilu takse.

Takso za predrevizijski in revizijski postopek mora vlagatelj plačati na transakcijski račun Ministrstva za finance, številka SI56 0110 0100 0358 802, odprt pri Banki Slovenije, Slovenska 35, 1505 Ljubljana, Slovenija, SWIFT koda: BSLJSI2X; IBAN: SI56011001000358802 – taksa za postopek revizije javnega naročanja.

Zdravstveni dom Brežice

Dražen Levojević, direktor

# PONUDBA – PONUDBENI PREDRAČUN

|  |  |
| --- | --- |
| Naziv ponudnika |  |
| Naslov |  |
| Matična številka |  |

V postopku oddaje javnega naročila »Storitve mobilne in fiksne telefonije za obdobje 4 let« naročnika Zdravstveni dom Brežice, kot ponudnik oziroma vodilni partner v skupini ponudnikov dajemo naslednjo ponudbo, veljavno 3 mesece od roka za oddajo ponudb, skladno z razpisno dokumentacijo javnega naročila in veljavnimi predpisi.

Ponudbo dajemo za sklope (ustrezno obkrožiti): 1 2

Naša ponudbena cena za predmet javnega naročila v **sklopu št. 1** (Storitve mobilne telefonije) za obdobje 4 let znaša:

|  |  |  |  |  |  |
| --- | --- | --- | --- | --- | --- |
| Št. | Postavka | Enota mere | Kol. | Cena na EM v EUR brez DDV | Cena postavke v EUR brez DDV |
| 1. | Uporabniško razmerje za storitve mobilne telefonije in prenosa podatkov z uporabo omrežja mobilnega operaterja, za 70 oseb | mesec | 48 |  |  |

|  |
| --- |
| Ponudbena cena za sklop št. 1 za obdobje štirih let znaša: |
| Skupna ponudbena cena brez DDV | EUR |
| DDV 22% | EUR |
| Skupna ponudbena cena z DDV | EUR |

Naša ponudbena cena za predmet javnega naročila v **sklopu št. 2** (Storitve fiksne telefonije) za obdobje 4 let znaša:

|  |  |  |  |  |  |
| --- | --- | --- | --- | --- | --- |
| Št. | Postavka | Enota mere | Kol. | Cena na EM v EUR brez DDV | Cena postavke v EUR brez DDV |
| 1. | Storitve fiksne telefonije, skladno s Tehničnimi specifikacijami | mesec | 48 |  |  |

|  |
| --- |
| Ponudbena cena za sklop št. 2 za obdobje štirih let znaša: |
| Skupna ponudbena cena brez DDV | EUR |
| DDV 22% | EUR |
| Skupna ponudbena cena z DDV | EUR |

Z oddajo ponudbe potrjujemo, da bomo dela izvedli na način in pod pogoji, kot so navedeni v razpisni dokumentaciji, vključno z osnutkom pogodbe in Tehničnimi specifikacijami.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# PODIZVAJALCI

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Storitve mobilne in fiksne telefonije za obdobje 4 let« naročnika Zdravstveni dom Brežice, izjavljamo, da bomo javno naročilo izvedli z naslednjimi podizvajalci:

|  |  |  |  |  |
| --- | --- | --- | --- | --- |
| Št. | Naziv in naslov podizvajalca | Del naročila, ki ga prevzame podizvajalec | Kontaktna oseba podizvajalca, telefon, e-mail | Zakoniti zastopniki podizvajalca |
| 1. |  |  |  |  |
| 2. |  |  |  |  |
| 3. |  |  |  |  |
| 4. |  |  |  |  |

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA PODIZVAJALCA O NEPOSREDNIH PLAČILIH

Gospodarski subjekt (podizvajalec): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Storitve mobilne in fiksne telefonije za obdobje 4 let« naročnika Zdravstveni dom Brežice, na podlagi četrte alineje drugega odstavka 94. člena ZJN-3 podajamo zahtevo, da naročnik Zdravstveni dom Brežice, Černelčeva cesta 8, 8250 Brežice namesto ponudnika \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ poravnava naše terjatve do ponudnika neposredno nam.

Skladno z drugo alinejo petega odstavka 94. člena ZJN-3 soglašamo, da naročnik namesto ponudnika poravna naše terjatve do ponudnika neposredno nam.

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe podizvajalca:

 *\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# MENIČNA IZJAVA ZA DOBRO IZVEDBO POGODBENIH OBVEZNOSTI

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Storitve mobilne in fiksne telefonije za obdobje 4 let« naročnika Zdravstveni dom Brežice, izjavljamo, da pooblaščamo naročnika Zdravstveni dom Brežice, Černelčeva cesta 8, 8250 Brežice, da izpolni v vseh neizpolnjenih delih, vključno s pripisom »brez protesta«, vsako od podpisanih in žigosanih bianko menic za dobro izvedbo pogodbenih obveznosti, ki jih bomo predložili naročniku v primeru sklenitve pogodbe o izpolnitvi javnega naročila, in sicer do zneska \_\_\_\_\_\_\_\_\_\_\_\_\_\_\_\_\_\_\_\_\_\_\_ EUR v sklopu št. 1 ter \_\_\_\_\_\_\_\_\_\_\_\_\_\_\_\_\_\_\_\_\_\_\_ EUR v sklopu št. 2, kar znaša 10% pogodbene vrednosti z DDV. Ta menična izjava je veljavna do poteka roka veljavnosti pogodbe plus 30 dni.

Naročnik lahko vsako od bianko menic za dobro izvedbo pogodbenih obveznosti izpolni in unovči v primerih, če:

1. izvajalec ne prične izpolnjevati svojih pogodbenih obveznosti v roku in v skladu z določili pogodbe; ali
2. izvajalec preneha izpolnjevati svoje pogodbene obveznosti v skladu z določili pogodbe; ali
3. izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve); ali
4. izvajalec odstopi od pogodbe brez utemeljenega razloga, ki bi izviral iz sfere naročnika; ali
5. naročnik odstopi od pogodbe iz utemeljenega razloga, ki izvira iz sfere izvajalca; ali
6. izvajalec naročniku povzroči škodo, ki je ne povrne v roku 8 dni po pozivu naročnika; ali
7. izvajalec naročniku poda zavajajoče ali lažne izjave, podatke oziroma dokumente; ali
8. izvajalec v roku, ki ga določi naročnik, ne odpravi morebitnih pomanjkljivosti ali napak na izvedenem predmetu naročila; ali
9. izvajalec naročniku skladno z njegovim pozivom ne izroči novega oziroma spremenjenega finančnega zavarovanja za dobro izvedbo pogodbenih obveznosti.

S to izjavo tudi pooblaščamo naročnika, da predloži vsako od izpolnjenih menic v unovčenje kateri koli izmed poslovnih bank ali drugih oseb, ki v času unovčenja menice vodijo naše transakcijske račune. Hkrati nepreklicno dajemo nalog za plačilo oziroma pooblastilo vsaki poslovni banki oziroma drugi osebi, ki v času unovčenja menice vodi naš transakcijski račun, da izplača menico, predloženo s strani naročnika, iz našega denarnega dobroimetja na transakcijskem računu. Menični znesek se nakaže na transakcijski račun naročnika, št. SI56 0120 9603 0279 537, odprt pri Banki Slovenije Ljubljana.

Datum: \_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA O UDELEŽBI V LASTNIŠTVU IN O POVEZANIH DRUŽBAH

Gospodarski subjekt: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

V postopku oddaje javnega naročila »Storitve mobilne in fiksne telefonije za obdobje 4 let« naročnika Zdravstveni dom Brežice, dajemo naslednjo izjavo o udeležbi v lastništvu gospodarskega subjekta in o povezanih osebah.

V lastništvu zgoraj navedenega gospodarskega subjekta so udeležene naslednje osebe, kot ustanovitelji, družbeniki, vključno s tihimi družbeniki, delničarji, komanditisti ali drugi lastniki:

|  |  |  |  |
| --- | --- | --- | --- |
| Št. | Ime/Naziv | Naslov | Lastniški delež (%) |
| 1 |  |  |  |
| 2 |  |  |  |
| 3 |  |  |  |
| 4 |  |  |  |

Gospodarski subjekti, za katere se glede na določbe zakona, ki ureja gospodarske družbe, šteje, da so z zgoraj navedenim gospodarskim subjektom povezane družbe, so (op. v primeru odsotnosti povezanih družb tabele ni treba izpolniti):

|  |  |  |
| --- | --- | --- |
| Št. | Naziv | Naslov |
| 1 |  |  |
| 2 |  |  |
| 3 |  |  |
| 4 |  |  |

Ta izjava je dana pod kazensko in materialno odgovornostjo. Predložitev lažne izjave oziroma navedba neresničnih podatkov ima za posledico ničnost pogodbe.

*Gospodarski subjekt lahko obrazec in njegove posamezne vrstice po potrebi razširi.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# IZJAVA O ODSOTNOSTI OSEBNIH POVEZAV

Ime in priimek (odgovorna oseba ponudnika): \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Naslov stalnega bivališča: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

v postopku oddaje javnega naročila »Storitve mobilne in fiksne telefonije za obdobje 4 let« naročnika Zdravstveni dom Brežice, kot gospodarski subjekt (s.p.) ali odgovorna oseba gospodarskega subjekta – ponudnika:

Naziv: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Poslovni naslov: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Matična št.: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

izjavljam, da navedeni gospodarski subjekt ni (oziroma kot s.p. nisem) povezan s funkcionarjem naročnika in po mojem vedenju ni (oziroma kot s.p. nisem) povezan z družinskim članom funkcionarja naročnika na način, da bi bil funkcionar naročnika ali družinski član funkcionarja naročnika v gospodarskem subjektu:

udeležen kot poslovodja, član poslovodstva ali zakoniti zastopnik ali

* neposredno ali prek drugih pravnih oseb v več kot pet odstotnem deležu udeležen pri ustanoviteljskih pravicah, upravljanju ali kapitalu.

*Izjavo poda ena od odgovornih oseb ponudnika.*

Datum: \_\_\_\_\_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

*\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_*

# POGODBA O IZVAJANJU STORITEV MOBILNE/FIKSNE TELEFONIJE ZA OBDOBJE 4 LET

ki jo sklepata:

**NAROČNIK:** **Zdravstveni dom Brežice,** Černelčeva cesta 8, 8250 Brežice

 ki ga zastopa direktor Dražen Levojević

 Matična številka: 5056268000

 ID številka za DDV: SI69835853

in

**IZVAJALEC:**  \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ki ga zastopa \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 Matična številka: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

 ID številka za DDV: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

* 1. **člen**

**(uvodne določbe)**

Pogodbeni stranki uvodoma ugotavljata, da:

* je naročnik izvedel postopek oddaje javnega naročila »Storitve mobilne in fiksne telefonije za obdobje 4 let«, št. objave na Portalu javnih naročil: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_;
* je bila druga stranka te pogodbe (izvajalec) izbrana kot ponudnik, ki je oddal ekonomsko najugodnejšo dopustno ponudbo;
* sta ponudba izvajalca z vsemi prilogami in razpisna dokumentacija za navedeno javno naročilo sestavni del te pogodbe in izvajalca zavezujeta v celoti ter enako, kot ta pogodba. V primeru nezdružljivosti med določili pogodbe in ponudbe izvajalca oziroma razpisne dokumentacije, veljajo najprej določila pogodbe, nato določila razpisne dokumentacije in nato ponudba;
* v primeru, da niso v nasprotju z dokumenti iz prejšnje alineje, lahko urejajo razmerje med pogodbenima strankama tudi morebitni splošni pogoji poslovanja izvajalca.
	1. **člen**

**(predmet pogodbe)**

S to pogodbo naročnik oddaja, izvajalec pa prevzema v izvedbo storitve mobilne oziroma fiksne telefonije za obdobje 4 let.

Izvajalec mora zagotavljati delovanje elektronskega komunikacijskega omrežja in vseh pogodbenih storitev v skladu z določili veljavne zakonodaje s tega področja, dovoljenja Agencije za komunikacijska omrežja in storitve Republike Slovenije (v nadaljevanju: AKOS) izvajalcu, ter v skladu s pogoji in zahtevami predmetnega naročila.

Izvajalec mora zagotavljati delovanje vseh pogodbenih storitev tudi v omrežjih pogodbenih operaterjev, kot je to določeno z zakonodajo države, v kateri pogodbeni operater deluje in s tehničnimi ter drugimi pogoji, ki jih določa pogodbeni operater.

Predmet pogodbe je izvajanje storitev telefonije oziroma prenosa podatkov, skladno z zahtevami naročnika, kot izhajajo iz razpisne dokumentacije, zlasti Ponudbe – ponudbenega predračuna, ki je priloga in sestavni del te pogodbe, za sklop oziroma sklope:

* Sklop št. 1: Storitve mobilne telefonije;
* Sklop št. 2: Storitve fiksne telefonije.

Izvajalec bo izpolnjeval pogodbene obveznosti (količinsko in kakovostno/vsebinsko) skladno s potrebami naročnika za posamezne storitve. Izvajalec mora pogodbo izpolniti v celoti, kakovostno in pravočasno, ter opraviti storitve v skladu z veljavnimi predpisi, normativi, standardi in pravili stroke ter v skladu s standardom dobrega strokovnjaka.

Izvajalec izjavlja, da mu je poznan predmet pogodbe (podrobneje opredeljen v Ponudbi – ponudbenem predračunu) in vsa spremljajoča tveganja v zvezi z njegovo izvedbo, da je seznanjen z razpisnimi zahtevami oziroma z vso prejeto dokumentacijo, ter so mu jasni in razumljivi pogoji in okoliščine za pravilno izvedbo storitev.

Naročnik si pridržuje pravico, da glede na dejanske potrebe zmanjša obseg predmeta pogodbe.

* 1. **člen**

**(način izvajanja pogodbenih storitev)**

Izvajalec mora ob normalnih pogojih zagotavljati vse pogodbene storitve 24 ur na dan in 7 dni v tednu. Pri tem mora pogodbene storitve zagotavljati na vseh lokacijah naročnika. Izvajalec mora zagotavljati pogodbene storitve v skladu s tem odstavkom z najnaprednejšo tehnologijo, ki jo izvajalec ima.

V primeru ponavljajočih se težav s pokritostjo s signalom v sklopu št. 1 lahko naročnik v prijavi napake poda zahtevo za izvedbo meritev signala na lokaciji naročnika. Izvajalec mora meritev signala izvesti v roku enega meseca od prejema ustrezne zahteve za prijavo napake. Izvajalec mora o rezultatih meritev seznaniti naročnika naslednji dan po izvedeni meritvi in za naročnika pripraviti pojasnila/razlage možnih vzrokov za zaznane težave ter opredeliti možnosti za odpravo težav ter težavo, na podlagi potrditve naročnika, glede rešitve za odpravo težave, le to odpraviti najkasneje v roku enega meseca.

Izvajalec mora ob normalnih pogojih 24 ur na dan in 7 dni v tednu zagotavljati tudi neprekinjeno delovanje služb za prijavo napak in za podporo uporabnikom.

Izvajalec mora zagotavljati brezplačne klice iz lastnega omrežja na številke 112, 113 in 116 000 ter na vse druge številke, ki so v načrtu oštevilčenja določene kot številke za komunikacijo v sili ter na številke vseh služb za podporo uporabnikom in prijavo napak.

Izvajalec v sklopu št. 1 zagotavlja, da bo naročniku pred porabo posamezne storitve paketa zagotovil prejem vnaprejšnjega obvestila o skorajšnji porabi le te.

V sklopu št. 1 izvajalec v okviru pogodbene cene zagotovi in dostavi naročniku na njegovo lokacijo kartice SIM ali eSIM (po izbiri naročnika) za število paketov, ki so predmet tega sklopa. Kartica SIM ali eSIM je last izvajalca. Naročnik bo v elektronskem komunikacijskem omrežju izvajalca in v omrežjih pogodbenih operaterjev uporabljal samo originalne kartice SIM ali e-SIM. Naročnik bo skrbno varoval kartico SIM ali e-SIM, uničenje, odtujitev ali izgubo kartice SIM ali e-SIM pa bo nemudoma sporočil izvajalcu.

V primeru uničenja kartice SIM ali e-SIM, ob vračilu uničene le te, stroški izdaje nove kartice SIM ali e-SIM bremenijo naročnika. Naročnika bremenijo tudi vsi stroški, ki nastanejo zaradi nepooblaščene rabe kartice SIM ali e-SIM, ki nastanejo na njegovi strani. Naročnika bremenijo tudi stroški, ki bi nastali z uporabo kartice SIM ali e-SIM od dne, ko je pogodba nehala veljati, do dne, ko bo kartica SIM ali e-SIM dejansko izročena izvajalcu.

Izvajalec številk naročnika ne objavlja v telefonskih imenikih, razen z njegovim posebnim soglasjem.

* 1. **člen**

**(pogodbena vrednost)**

Pogodbena vrednost skladno s Ponudbo – ponudbenim predračunom za obdobje štirih let znaša:

|  |  |
| --- | --- |
| Skupna pogodbena cena za predmet v Sklopu št. 1 brez DDV | EUR |
| Skupna pogodbena cena za predmet v Sklopu št. 2 brez DDV | EUR |
|  |  |
| Skupna pogodbena cena brez DDV | EUR |
| DDV 22% | EUR |
| Skupna pogodbena cena z DDV | EUR |

Podrobnejše cene in količine so opredeljene v Ponudbi – ponudbenem predračunu izvajalca, ki je priloga in sestavni del te pogodbe.

Pogodbeni stranki se izrecno dogovorita, da so količine, navedene v Ponudbi – ponudbenem predračunu, zgolj okvirne, posledično pa so okvirne tudi zgoraj navedene skupne pogodbene cene. Naročnik se v nobenem primeru ne zavezuje naročiti ocenjenih pogodbenih količin in ni odškodninsko ali kakorkoli drugače odgovoren zaradi morebitnega nedoseganja okvirne pogodbene vrednosti, kot posledice manjših potreb naročnika od okvirno predvidenih.

Cene na enoto mere se v prvem letu trajanja pogodbe ne smejo spremeniti. Katera koli pogodbena stranka lahko po preteku enega leta od sklenitve pogodbe drugo pogodbeno stranko z obrazloženim dopisom seznani z morebitnimi potrebovanimi spremembami cen po pogodbi, upoštevaje indeks cen življenjskih potrebščin, ki ga uradno objavlja Statistični urad Republike Slovenije (v nadaljevanju: indeks). V takem primeru se lahko v skladu s Pravilnikom o načinih valorizacije denarnih obveznosti, ki jih v večletnih pogodbah sklepajo pravne osebe javnega sektorja (Uradni list RS, št. 1/04), izvede valorizacija pogodbenih cen. Cene se lahko valorizirajo šele, ko se indeks zviša oziroma zniža za 4%, šteto od preteka enega leta od sklenitve pogodbe. Povišanje oziroma znižanje cen lahko znaša največ 80% povišanja oziroma znižanja indeksa. Vsa nadaljnja povišanja oziroma znižanja se lahko izvedejo, ko kumulativno povečanje oziroma znižanje indeksa ponovno preseže 4% vrednosti od zadnjega povišanja oziroma znižanja denarnih obveznosti. V kolikor je sprememba indeksa izkazana in jo potrdi druga stranka, pogodbeni stranki spremembo cen uredita z aneksom k tej pogodbi.

Pogodbena cena zajema vse popuste in stroške (stroške dela, potrošnega materiala, potrebovanih strojev in opreme, zavarovanj, pridobitve listin in dokumentacije, dobave blaga, špediterske, prevozne, carinske, organizacijske, režijske, manipulativne ter vse morebitne druge stroške, ki so neposredno ali posredno povezani z izpolnitvijo pogodbe). Naročnik izvajalcu ne bo priznal nobenih stroškov, ki niso zajeti v pogodbeni ceni.

V kolikor pride po sklenitvi pogodbe do spremembe veljavne zakonodaje, ki vpliva na izvajanje predmeta pogodbe, izvajalec ni upravičen do zvišanja pogodbene cene, temveč mora svoje obveznosti izpolniti po pogodbeni ceni, skladno z veljavnimi predpisi. Izjema je morebitna sprememba zakona, ki ureja davek na dodano vrednost.

* 1. **člen**

**(način obračunavanja in plačila)**

Opravljene storitve po tej pogodbi bo izvajalec obračunal z izstavitvijo računov, ki jih bo naročniku dostavil v elektronski obliki (e-račun).

Naročnik bo poravnaval svoje obveznosti do izvajalca po tej pogodbi na podlagi pravilno izstavljenih računov enkrat mesečno za storitve, opravljene v preteklem mesecu. Izvajalec izstavi račun na podlagi dejansko realiziranih količin in cen na enoto mere po Ponudbi – ponudbenem predračunu do 8. dne v mesecu za pretekli mesec.

Naročnik plača nesporni del pravilno izstavljenega računa v roku 30 dni od dneva njegovega prejema. V kolikor veljavni predpisi določajo ali dopuščajo daljši plačilni rok, se uporabi najdaljši rok, kot je določen oziroma dopuščen s predpisi. Če zadnji dan roka za plačilo sovpada z dnem, ko se po zakonu ne dela, se kot zadnji dan roka šteje naslednji delavnik. Kot dan plačila oziroma izpolnitve naročnikove obveznosti do izvajalca se šteje dan, ko naročnik poda nalog za plačilo organizaciji, pri kateri ima svoj transakcijski račun.

Če naročnik zapadlega zneska po nespornem računu ne plača pravočasno, je izvajalec upravičen do zakonskih zamudnih obresti.

* 1. **člen**

**(rok izpolnitve)**

Izvajalec se obvezuje, da bo z izpolnjevanjem pogodbe pričel takoj po njeni sklenitvi tako, da bo celotno pogodbeno obdobje naročniku izvajal pogodbene storitve (s pričetkom takoj po sklenitvi pogodbe oziroma morebiti potrebovani spremembi operaterja) v količinah, skladnih z naročnikovimi potrebami.

V primeru nastopa nepredvidljivih in neodvrnljivih okoliščin, ki bi izvajalcu onemogočale izpolnjevanje storitev ves čas veljavnosti pogodbe, se lahko ta rok podaljša s sporazumom pogodbenih strank, vendar največ za čas trajanja takih okoliščin. Izvajalec je dolžan naročnika o nastopu takih okoliščin nemudoma obvestiti.

* 1. **člen**

**(obveznosti izvajalca)**

Obveznosti izvajalca po tej pogodbi so:

* + svoje obveznosti izpolniti vestno, pošteno in kakovostno, brez napak in zamud, skladno z določili pogodbe ter v skladu z veljavnimi predpisi, normativi, standardi ter pravili stroke;
	+ zagotoviti vse tehnične, materialne in kadrovske vire, ki so potrebni za izpolnitev pogodbe;
	+ sodelovati z naročnikom ter po potrebi s tretjimi osebami s ciljem, da prevzete obveznosti izpolni kakovostno, pravočasno in brez napak;
	+ naročniku omogočati ustrezen nadzor nad izvajanjem storitev po tej pogodbi;
	+ sproti popravljati in dopolnjevati način izpolnjevanja pogodbe, v kolikor naročnik ugotovi oziroma se izkaže, da je izvajalčev način izpolnjevanja pogodbe pomanjkljiv ali nepravilen;
	+ varovati interese naročnika, ga sproti obveščati o vseh okoliščinah, ki bi lahko vplivale na izpolnitev pogodbenih obveznosti, ter mu na zahtevo dajati pojasnila glede izpolnjevanja pogodbe.

Izvajalec mora v primeru zlonamernih, škodljivih ali nadležnih klicev ali kratkih sporočil na podlagi pisne prijave naročnika in v okviru tehničnih možnosti ter v skladu z veljavno zakonodajo omogočiti sledenje klicem oziroma kratkim sporočilom s ciljem odkrivanja kličočega, povzročitelja takih klicev.

Izvajalec mora zagotavljati zaupnost komunikacij - vsebine govornih zvez, prenosa podatkov in drugih pogodbenih storitev, v skladu s svojimi tehničnimi možnostmi in v skladu z veljavno zakonodajo.

Izvajalec mora zagotavljati zaupnost komunikacij - vsebine govornih zvez, prenosa podatkov in drugih pogodbenih storitev v omrežjih pogodbenih operaterjev, v skladu s pogoji pogodbenih operaterjev in veljavno zakonodajo.

Izvajalec odgovarja naročniku za zlorabo ali nedovoljeno uporabo podatkov ali vsebino govornih zvez ali za kakršenkoli nezakonit drug poseg v zaupnost vsebine govornih zvez ali prenosa podatkov ali katerokoli drugo pogodbeno storitev.

Izvajalec naročniku oziroma njegovim uporabnikom, razen s predhodnim pisnim soglasjem, ne bo pošiljal kakršnihkoli nezaželenih reklamnih sporočil in tudi ne bo posredoval teh sporočil. Prav tako se bo izvajalec v največji meri potrudil, da takšna sporočila ne bodo prihajala do uporabnikov in bo v takem primeru proti pošiljateljem ukrepal v skladu z veljavno zakonodajo.

* 1. **člen**

**(obveznosti naročnika)**

Obveznosti naročnika po tej pogodbi so:

* + izvajalcu podati pojasnila in informacije, s katerimi razpolaga in so potrebne za uspešno izpolnitev pogodbe;
	+ pravočasno obveščati izvajalca o vseh spremembah in novo nastalih okoliščinah, ki bi lahko imele vpliv na izpolnitev njegovih obveznosti;
	+ tolmačiti izvajalcu vse morebitne nejasnosti v obsegu in vsebini pogodbenih obveznosti;
	+ izvajalcu plačati izpolnitev njegovih obveznosti skladno s to pogodbo.
	1. **člen**

**(podizvajalci)**

Izvajalec bo to pogodbo izpolnil z naslednjimi podizvajalci: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

V primeru, da je kateri od podizvajalcev zahteval neposredna plačila, izvajalec pooblašča naročnika, da na podlagi potrjenih računov oziroma situacij s strani izvajalca neposredno plačuje podizvajalcu. Izvajalec mora svojemu računu oziroma situaciji priložiti račun oziroma situacijo podizvajalca, ki ga je predhodno potrdil, ter natančno specifikacijo prejemnikov plačil.

Če podizvajalec neposrednega plačila ni zahteval, mora izvajalec naročniku najpozneje v 60 dneh od plačila končnega računa oziroma situacije poslati svojo pisno izjavo in pisno izjavo podizvajalca, da je podizvajalec prejel plačilo za izpolnitev svojih obveznosti, neposredno povezanih s predmetom te pogodbe.

Izvajalec mora med izvajanjem pogodbe naročnika obvestiti o morebitnih spremembah informacij o podizvajalcih in mu poslati informacije o novih podizvajalcih, ki jih namerava naknadno vključiti v izvajanje pogodbe, in sicer najkasneje v petih dneh po spremembi (tj. v petih dneh po sklenitvi pogodbe s podizvajalcem, a pred pričetkom izvajanja del s strani podizvajalca).

Vsak podizvajalec, ki bo nominiran naknadno, po sklenitvi te pogodbe, mora izkazovati odsotnost obstoja razlogov za izključitev. V primeru nominacije novega podizvajalca namesto prejšnjega, mora novi podizvajalec izkazovati tudi izpolnjevanje tistih pogojev za priznanje sposobnosti, ki jih je izvajalec izpolnjeval s prejšnjim podizvajalcem. Izvajalec mora za podizvajalce, ki jih namerava v izpolnitev javnega naročila vključiti po sklenitvi pogodbe, predložiti dokazila o neobstoju razlogov za izključitev ob predlogu za nominacijo, pred pričetkom izvajanja dobav oziroma storitev s strani novega podizvajalca. Noben naknadno angažiran podizvajalec, ki ni bil priglašen že ob oddaji ponudbe, ne sme pričeti z izvedbo storitev, dokler naročnik ne odobri njegovega angažiranja. Naročnik bo podizvajalca potrdil, ko bo preveril izpolnjevanje neobstoja vseh razlogov za izključitev in, v kolikor bo to primerno, pogojev, ki veljajo za podizvajalca.

Izvajalec mora za novo angažirane podizvajalce predložiti obrazec ESPD, obrazec »Podizvajalci«, potrdila iz kazenske evidence za podizvajalca in za vse njegove fizične osebe iz prvega odstavka 75. člena ZJN-3 ter, v kolikor je relevantno, obrazec »Izjava podizvajalca o neposrednih plačilih« ter obrazec »Referenčno potrdilo«. Zaradi hitrejše obravnave predloga za nominacijo podizvajalca lahko izvajalec poleg navedenih obrazcev predloži tudi dokazila o neobstoju razlogov za izključitev ter, če je relevantno, o izpolnjevanju pogojev.

Če naročnik ugotovi, da dela izvaja podizvajalec, ki ga izvajalec ni nominiral v svoji ponudbi in za njegovo nominacijo tudi ni pridobil naknadnega soglasja naročnika, ima naročnik pravico odstopiti od te pogodbe. Naročnik si pridržuje pravico, da med izvajanjem pogodbe kadarkoli preveri, delavci katerega gospodarskega subjekta izpolnjujejo predmet naročila.

Izvajalec v razmerju do naročnika v celoti odgovarja za izvedbo naročila, tudi če naročilo izvede s podizvajalci.

* 1. **člen**

**(zavarovanje za dobro izvedbo pogodbenih obveznosti)**

Izvajalec mora skupaj s podpisom te pogodbe naročniku predložiti tri originalne podpisane in žigosane bianko menice za dobro izvedbo pogodbenih obveznosti, v papirni obliki. Pogodbeni stranki ugotavljata, da je izvajalec naročniku že predložil menično izjavo za dobro izvedbo pogodbenih obveznosti, z veljavnostjo do poteka roka veljavnosti te pogodbe plus 30 dni, s katero je naročnika za primer izpolnitve katere od spodaj navedenih okoliščin pooblastil za izpolnitev vsake od bianko menic.

Če se med trajanjem pogodbe skladno s 95. členom ZJN-3 spremeni vrednost predmeta naročila, mora izvajalec temu ustrezno spremeniti oziroma nadomestiti zavarovanje za dobro izvedbo pogodbenih obveznosti. V primeru, ko naročnik unovči oziroma predloži v unovčitev posamezno bianko menico, mu mora izvajalec brez nepotrebnega odlašanja predložiti novo bianko menico v nadaljnje zavarovanje dobre izvedbe pogodbenih obveznosti.

Finančno zavarovanje za dobro izvedbo pogodbenih obveznosti lahko naročnik izpolni in unovči, če:

* izvajalec ne prične izpolnjevati svojih pogodbenih obveznosti v roku in v skladu z določili pogodbe,
* izvajalec preneha izpolnjevati svoje pogodbene obveznosti v skladu z določili pogodbe,
* izvajalec svojih obveznosti ne izpolni skladno s pogodbo, v dogovorjeni kakovosti, obsegu ali rokih (tj. razlog neizpolnitve, nepravočasne izpolnitve ali nepravilne izpolnitve),
* izvajalec naročniku povzroči škodo, ki je ne povrne v roku 8 dni po pozivu naročnika,
* izvajalec naročniku poda zavajajoče ali lažne izjave, podatke oziroma dokumente,
* izvajalec v roku, ki ga določi naročnik, ne odpravi morebitnih pomanjkljivosti ali napak na izvedenem predmetu naročila,
* izvajalec naročniku skladno z njegovim pozivom ne izroči novega oziroma spremenjenega finančnega zavarovanja za dobro izvedbo pogodbenih obveznosti.

Finančno zavarovanje za dobro izvedbo pogodbenih obveznosti lahko naročnik unovči tudi, če naročnik odstopi od pogodbe iz drugega utemeljenega razloga, ki izvira iz sfere izvajalca ali, če izvajalec odstopi od pogodbe brez utemeljenega razloga, ki bi izviral iz sfere naročnika.

* 1. **člen**

**(kakovost izvajanja storitev in odprava napak)**

Izvajalec jamči za dostopnost in kakovost izvedenih storitev. Izvedene storitve, ki so predmet te pogodbe, morajo ustrezati veljavnim predpisom in standardom in pravilom stroke. V primeru, da storitve izvajalca ne delujejo oziroma da se pri njih odkrijejo napake, se pogodbene storitve ne štejejo za opravljene. V kolikor izvedeni predmet naročila nima napak, se storitev šteje za opravljeno.

Morebitne napake, ugotovljene pri izvajanju storitve, je dolžan izvajalec na poziv naročnika brezplačno odpraviti v sorazmernem roku, upoštevajoč resnost napake. Izvajalec naročniku v vsakem primeru odgovarja za nastalo škodo zaradi napak oziroma nepravočasne izvedbe storitev, naročnik pa lahko zaradi neizvedenih oziroma neustrezno izvedenih storitev uveljavlja tudi pogodbene sankcije.

Resnost napake se določi na podlagi spodnje tabele. Odzivni časi na prijavo napak in roki za odpravo napake so odvisni od resnosti napake in se določijo po naslednji tabeli:

|  |  |  |  |
| --- | --- | --- | --- |
| Resnost  | Opis stopnje resnosti  | Odzivni čas na prijavo | Čas odprave napake |
| Kritična napaka | Uporaba storitev je onemogočena | do 10 min | 1,5 ure |
| Resna napaka | Uporaba storitev je močno ovirana | do 30 min | 8 ur |
| Manjša napaka | uporaba storitev je zmanjšana  | do 1,5 ure | 24 ur |

Odzivni čas na prijavo je čas, ki preteče od prejema prijave napake, do trenutka, ko izvajalec začne z reševanjem napake. Če izvajalec oceni, da je napaka takšna, da je ne bo mogoče odpraviti v času (npr. uporaba storitev je onemogočena ali ovirana zaradi okvare opreme), to nemudoma (v vsakem primeru pa v času, ki je določen za reševanje težave) sporoči naročniku, z obrazložitvijo ter predlogom v kolikšnem času je težavo možno odpraviti. Izvajalec mora naročnika obveščati o poteku reševanja napake.

* 1. **člen**

**(predstavnika pogodbenih strank)**

Pogodbeni stranki imenujeta svoje predstavnike z namenom zagotoviti jasne in dostopne kanale komunikacije, sodelovanja, dajanja informacij in tekočega usklajevanja pri izvrševanju pogodbe.

Odgovorni predstavnik naročnika po tej pogodbi je Dražen LEVOJEVIĆ, direktor.

Odgovorni predstavnik izvajalca po tej pogodbi je \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

Pogodbeni stranki zagotovita, da sta njuna predstavnika pooblaščena, da zanju podajata izjave volje v zvezi z izvrševanjem te pogodbe. V kolikor glede določenega vprašanja predstavnik stranke ni pooblaščen za dajanje izjav volje, mora to vnaprej posebej sporočiti nasprotni stranki. Morebitno zamenjavo odgovornega predstavnika lahko pogodbena stranka opravi samo s pisnim sporočilom nasprotni stranki.

* 1. **člen**

**(odstop od pogodbe)**

Naročnik lahko odstopi od te pogodbe z odpovednim rokom 8 dni v primerih, opredeljenih v tretjem odstavku 9. člena pogodbe ali, če izvajalec drugače huje krši določila te pogodbe. Naročnik lahko skladno s tem odstavkom odstopi od pogodbe po predhodnem opominu, razen v primeru iz pete alineje tretjega odstavka 9. člena pogodbe, ko opomin ni potreben.

Naročnik lahko brez kakršnih koli obveznosti do izvajalca odstopi od te pogodbe z odpovednim rokom 8 dni tudi v primeru, da za naročilo nima več zagotovljenih oziroma pripravljenih sredstev.

Izvajalec lahko odstopi od te pogodbe z odpovednim rokom 8 dni v primeru, ko naročnik zamuja s plačilom pravilno izstavljenega prejetega računa, ki ga ni grajal, oziroma nespornega dela takega računa, več kot 90 dni, pri čemer je izvajalec naročnika opomnil na njegove obveznosti po takem računu.

Odstop od pogodbe mora biti nasprotni stranki sporočen v pisni obliki. Obvestilo o odstopu od pogodbe mora vsebovati obrazložitev okoliščin, ki predstavljajo razlog za odstop, ter navedbo datuma, od katerega odstop učinkuje.

Pogodba lahko v primeru, da ne ustreza več pričakovanjem pogodbenih strank, preneha veljati tudi na podlagi sporazuma strank, s katerim stranki dogovorita podrobnosti glede prenehanja njunega pogodbenega razmerja.

* 1. **člen**

**(pogodbena kazen)**

Če izvajalec zamuja z izpolnitvijo katere koli svoje pogodbene obveznosti iz razloga, ki ne izvira iz sfere naročnika, mu lahko naročnik zaračuna pogodbeno kazen v višini 5 promilov (5 ‰) pogodbene vrednosti (brez DDV) za sklop, v katerem je nastala zamuda, za vsak dan zamude, vendar ne več, kot 10% pogodbene vrednosti za sklop, v katerem je nastala zamuda (brez DDV).

Če izvajalec katere koli svoje obveznosti po tej pogodbi ne izpolni (pri čemer ne gre za izpolnitev z zamudo) ali jo izpolni z napako, ki je na poziv naročnika ne odpravi v celoti v postavljenem roku, mu lahko naročnik zaračuna pogodbeno kazen v višini 10% pogodbene vrednosti (brez DDV) za sklop, v katerem je nastala neizpolnitev oziroma izpolnitev z napako.

Obveznost plačila pogodbene kazni ni pogojena z nastankom škode naročniku. V kolikor nastane naročniku škoda, lahko naročnik njeno povrnitev uveljavlja po splošnih pravilih odškodninske odgovornosti. Naročnik iz naslova pogodbene kazni izstavi izvajalcu račun, ki ga mora izvajalec plačati v roku 8 (osmih) dni od prejema.

* 1. **člen**

**(socialna klavzula)**

Ta pogodba preneha veljati, če se naročnik seznani z dejstvom, da je pristojni državni organ ali sodišče s pravnomočno odločitvijo ugotovilo kršitev delovne, okoljske ali socialne zakonodaje s strani izvajalca ali njegovega podizvajalca, ali če se naročnik seznani z dejstvom, da je pristojni državni organ pri izvajalcu ali njegovem podizvajalcu v času izvajanja pogodbe ugotovil najmanj dve kršitvi v zvezi s plačilom za delo, delovnim časom, počitki, opravljanjem dela na podlagi pogodb civilnega prava kljub obstoju elementov delovnega razmerja ali v zvezi z zaposlovanjem na črno in za kateri mu je bila s pravnomočno odločitvijo ali več pravnomočnimi odločitvami izrečena globa za prekršek.

V primeru seznanitve naročnika s kršitvijo ta o tem obvesti izvajalca v desetih dneh. Izvajalec lahko v roku, ki ga določi naročnik, in ki ni daljši od 15 dni, predloži dokaze, da je sprejel zadostne ukrepe, s katerimi lahko dokaže svojo zanesljivost kljub obstoju kršitev. Če obstaja kršitev pri podizvajalcu, lahko izvajalec v istem roku predloži dokaze, da je podizvajalec sprejel zadostne ukrepe, s katerimi lahko dokaže svojo zanesljivost kljub obstoju kršitev. Če izvajalec ni predložil dokazov za podizvajalca ali če jih je, pa naročnik oceni, da ti ukrepi ne zadoščajo, lahko izvajalec zamenja podizvajalca v roku, ki ga določi naročnik in ni daljši od 15 dni v skladu s 94. členom ZJN-3, ali sam prevzame del, ki ga je oddal v podizvajanje temu podizvajalcu, če ta zamenjava ali prevzem ne pomeni bistvene spremembe pogodbe. Če izvajalec ni predložil dokazov zase ali za podizvajalca ali če jih je, pa naročnik oceni, da ti ukrepi ne zadoščajo, ali če izvajalec ne prevzame del sam ali predlaga novega podizvajalca ali če naročnik v skladu s 94. členom ZJN-3 pravočasno predlaganega novega podizvajalca zavrne, se razvezni pogoj uresniči pod pogojem, da je od seznanitve naročnika s kršitvijo in do izteka veljavnosti pogodbe še najmanj šest mesecev.

V primeru izpolnitve razveznega pogoja se šteje, da je pogodba razvezana z dnem sklenitve nove pogodbe o izvedbi javnega naročila, pri čemer bo naročnik nov postopek oddaje javnega naročila začel nemudoma, vendar najkasneje v 60 dneh od seznanitve s kršitvijo. Če naročnik v tem roku ne začne novega postopka javnega naročila, se šteje, da je pogodba razvezana šestdeseti dan od seznanitve s kršitvijo.

* 1. **člen**

**(protikorupcijska klavzula)**

Pogodba, pri kateri kdo v imenu ali na račun izvajalca, predstavniku ali posredniku naročnika obljubi, ponudi ali da kakšno nedovoljeno korist za pridobitev posla ali za sklenitev posla pod ugodnejšimi pogoji ali za opustitev dolžnega nadzora nad izvajanjem pogodbenih obveznosti ali za drugo ravnanje ali opustitev, s katerim je naročniku povzročena škoda ali je omogočena pridobitev nedovoljene koristi predstavniku naročnika, posredniku naročnika, izvajalcu ali njegovemu predstavniku, zastopniku ali posredniku, je nična.

* 1. **člen**

**(varstvo podatkov)**

Pogodbeni stranki se zavezujeta, da bosta morebitne osebne podatke varovali in obdelovali v skladu z določili zakona, ki ureja varstvo osebnih podatkov, in Uredbe EU 2016/679 Evropskega parlamenta in Sveta z dne 27. aprila 2016 o varstvu posameznikov pri obdelavi osebnih podatkov in o prostem pretoku takih podatkov ter o razveljavitvi Direktive 95/46/ES (Splošna uredba o varstvu podatkov) (UL L 119, 4.5.2016), vključno s 3. točko 28. člena Splošne uredbe o varstvu podatkov.

* 1. **člen**

**(končne določbe)**

Stranki se zavezujeta, da bosta pri izvrševanju te pogodbe ravnali v dobri veri, skladno z načelom vestnosti in poštenja, ter da bosta storili vse, kar je potrebno in dopustno za izpolnitev pogodbe.

Pogodba je sklenjena z dnem podpisa obeh pogodbenih strank, veljati pa začne, ko izvajalec predloži naročniku finančno zavarovanje za dobro izvedbo pogodbenih obveznosti. Pogodba je sklenjena za obdobje štirih let. Pogodbeni stranki bosta za ureditev pogodbene obdelave osebnih podatkov po potrebi sklenili posebno pogodbo.

Naročnik in izvajalec se zavezujeta, da bosta morebitne spore poskušala rešiti sporazumno. V kolikor sporazuma ne bi mogla doseči, je za reševanje sporov pristojno stvarno pristojno sodišče po sedežu naročnika.

Ta pogodba je sestavljena v štirih enakih izvodih, od katerih prejme vsaka pogodbena stranka po dva izvoda. Če je pogodba elektronsko podpisana, prejme vsaka stranka elektronski izvirnik pogodbe. Kakršnekoli spremembe ali dopolnitve pogodbe so možne le s soglasjem pogodbenih strank in v pisni obliki.

Št.: Št.:

Datum: Datum:

**NAROČNIK IZVAJALEC**

Zdravstveni dom Brežice \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Dražen Levojević, DIREKTOR \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

# TEHNIČNE SPECIFIKACIJE

V postopku oddaje javnega naročila »Storitve mobilne in fiksne telefonije za obdobje 4 let« naročnika Zdravstveni dom Brežice, izjavljamo, da predmet naše ponudbe, v sklopih, v katerih dajemo ponudbo, v celoti izpolnjuje vse tehnične specifikacije, navedene v nadaljevanju:

**Sklop št. 1: Storitve mobilne telefonije**

Predmetne storitve obsegajo: prenos govora, SMS/MMS sporočila, prenos podatkov in storitev upravljanja mobilnih naprav.

Ponujeni paket mora vsebovati: vključeni neomejeni klici v vsa slovenska omrežja, neomejena SMS sporočila v vsa slovenska mobilna omrežja ter 20 GB prenosa podatkov v Sloveniji.

* + 1. Splošne zahteve

Izvajalec mora zagotavljati najmanj vse zahteve, zapisane v teh tehničnih specifikacijah ter ostalih delih razpisne dokumntacije:

* Vzpostavitev povezav in prenos govora GSM,
* Vzpostavljanje klicev in prenos govora v tujih omrežjih (gostovanje, roaming),
* Posredovanje kratkih sporočil SMS,
* Posredovanje večpredstavnostnih sporočil MMS,
* Vzpostavljanje internetnih povezav in paketnega prenosa podatkov v domačem omrežju v naslednjih tehnologijah: EDGE, UMTS, HSPA (HSDPA/HSUPA), HSPA+, LTE in LTE-A
* Podpora uporabnikom 24/7,
* Migracija podatkov in nastavitev telefona (kontakti, koledar, …) brezplačno na katerikoli izpostavi izvajalca,
* Dodelitev primernih in razpoznavnih številk za funkcionarje pri naročniku. Uporabniki pri naročniku pridobijo enak nabor številk (skupina uporabnikov na primer 0XX-231-XXX),
* Na poziv naročnika le-temu posredovati številke vseh uporabnikov iz tega naročila na anonimiziran način (seznam številk brez podatkov o naročnikih oz. uporabnikih).
	+ 1. Posebne zahteve

Nadzor in omejevanje porabe

* On-line spletni nadzor za naročniška razmerja (pregled tekoče in pretekle porabe, vpogled v pretekle račune, nastavitev alarmov,…),
* Prenos podatkov – obveščanje preko SMS sporočil pred porabo količine prenosa podatkov vklopljenega paketa in preden se dodatni paket časovno izteče,
* nadzor porabe preko SMS, klicnega centra ponudnika, oziroma aplikacije,
* možnost vzpostavitve limita porabe posameznega uporabnika z opozorilom naročnika/uporabnika o prekoračitvi

Podatkovne storitve

* Oddaljena sinhronizacija službene e-pošte, koledarja in imenika,
* Varna vzpostavitev podatkovne povezave in kriptiranje podatkov (e-pošte) z najmanj, 128bitnim ključem (AES, 3DES),
* Govorne in podatkovne storitve morajo biti omogočene na isti opremi,
* Storitev mora biti razpoložljiva, dejanska uporaba pa je lahko odvisna od opreme uporabnika.

Govorne storitve

* Vzpostavljanje konferenčnih klicev,
* Zakrivanje naročniške številke,
* Omejevanje sprejema klicev,
* Preusmeritev klicev,
* brezplačno SMS obveščanje o zgrešenih klicih v času nedosegljivosti ali zasedenosti,
* čakanje klica.

**Sklop št. 2: Storitve fiksne telefonije**

Izvajalec je dolžan vzpostaviti primarno SIP povezavo s kapaciteto 40 istočasnih govornih kanalov, 20 navznoter in 20 navzven. V roku 30 dni od dneva veljavnosti sklenjene pogodbe po tem javnem naročilu. Ponudnik mora zagotavljati kompatibilnost SIP trunk tehnologije z naročnikovem VOIP sistemom, ki temelji na tehnologiji podjetja Grandstream. Naročnik lahko vedno zahteva 100% povečanje ali 50% zmanjševanje števila istočasnih govornih klicev tekom veljavnosti pogodbe brez dodatnih stroškov za naročnika.

Strošek vključitve govornega dostopa je na strani ponudnika.

Naročnina naj vsebuje neomejene brezplačne pogovore v vsa slovenska omrežja (mobilna in stacionarna).

Stalna podpora naročniku, telefonska in elektronska, dosegljivost v slovenskem jeziku 24 (štiriindvajset) ur na dan in 7 (sedem) dni v tednu.

Ponudnik mora ponuditi kakovostno izvedbo naročila, ki bo izvršeno profesionalno, pravočasno in strokovno, v skladu z predpisanimi standardi ter v skladu s slovenskimi predpisi in zakonodajo.

Datum: \_\_\_\_\_\_\_\_\_\_\_\_\_\_\_\_\_ Žig in podpis odgovorne osebe:

 \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_